**NEMŠČINA – neobvezni izbirni predmet**

Poznavanje tujih jezikov je v današnjih časih zelo pomembna kompetenca. Učenci bodo v okviru pouka nemščine spoznavali jezik, navade in kulturo držav, v katerih je nemščina uradni jezik. Za nemščino kot neobvezni izbirni predmet se lahko odločijo vsi učenci v četrtem, petem ali šestem razredu. Obiskujejo ga lahko eno, dve ali vsa tri leta - po dve uri tedensko.

Pouk bo potekal skozi igro vlog, delom z interaktivnimi nalogami, povezovanjem z nemškimi naravnimi govorci ter šolami. Jezika se bomo učili iz kratkih zgodb, pesmic ter vsakodnevnih situacij. Vsako leto pa učenci svoje znanje jezika nadgrajujejo z udeležbo na tekmovanju za nemško bralno značko.

V šolskem letu učenci pridobijo ocene na podlagi skupinskih projektnih del, nemške bralne značke ter ustnih ocen.

Cilj predmeta je, da učenci razvijejo pozitiven odnos do tuje kulture in izgubijo strah pred sporazumevanjem v tujem jeziku.

učiteljica Nina Vučilovski